Laurel Hubbard

Laurel Hubbard (født 9. februar 1978 i Auckland) er en newzealandsk vektløfter. Hun er den første transpersonen som deltar i et OL, når hun representerer New Zealand under Sommer-OL 2020 i Tokyo.

Bakgrunn 
Hubbard drev tidligere med vektløfting for menn, og satte i 1998 newzealandsk juniorrekord i klassen M105+, med 300 kg totalt, 135 kg i rykk og 170 kg i støt. Hun het da Gavin Hubbard. Han la opp i 2001, og jobbet da videre i det newzealandske vektløfterforbundet.

Gavin skiftet kjønn i 2012, mottok hormonbehandling og foretok kjønnskorrigerende kirurgi, og ble Laurel Hubbard.

Idrettskarriere 
Hun begynte å konkurrere i vektløfting for kvinner i 2017. Hun vant 90 kg-klassen under Samveldemesterskapet i vektløfting 2017, og vant også World Master Games samme år. Hun vant også 90 kg-klassen under Oseaniamesterskapet i vektløfting 2017. Hun fikk sølv under VM i vektløfting 2017, bak Sarah Robles fra USA.

Hun vant 87 kg-klassen under Stillehavslekene 2019, og vant både Samveldemesterskapet i vektløfting 2019 og Oseaniamesterskapet i vektløfting 2019. Under VM i vektløfting 2019 kom hun på sjetteplass.

Under Sommer-OL 2020 i Tokyo som ble arrangert i 2021, endte hun opp uten gyldig resultat.

Referanser

Eksterne lenker 
 
  Tokyo 2020 - Laurel Hubbard 

Newzealandske vektløftere
Vektløftere under Sommer-OL 2020
Deltakere for New Zealand under Sommer-OL 2020
Oseaniamestere i vektløfting